गैरकानूनी खुदाई मामले में बढ़ेगी कामत की मुश्किल!  
गोवा में गैरकानूनी खुदाई की जांच करने वाले विधानसभा पैनल की रिपोर्ट बुधवार को स्पीकर के सामने रखी जा सकती है।
गोवा में गैरकानूनी खुदाई की जांच करने वाले विधानसभा पैनल की रिपोर्ट बुधवार को स्पीकर के सामने रखी जा सकती है। इस रिपोर्ट से मुख्यमंत्री दिगंबर कामत की मुश्किलें बढ़ सकती हैं क्योंकि इसमें कहा गया है कि कामत राज्य में होने वाली गैरकानूनी खुदाई को पिछले 12 सालों से खामोशी से देखते आ रहे हैं। गोवा में चार से पांच हज़ार करोड़ रुपये की गैरकानूनी खुदाई की बात सामने आई है।  पीएसी की रिपोर्ट के मुताबिक 35 फीसदी खुदाई कानूनी तौर पर मंजूरी के बिना की गई है। ड्राफ्ट रिपोर्ट को लेकर पैनल की बैठक में मंगलवार को हंगामा भी हुआ और सदस्यों ने इसे पढ़ने के लिए दो दिन का समय मांगा लेकिन पैनल के अध्यक्ष मनोहर परिक्कर ने समय देने से मना कर दिया।